smcproject/ml-wiki-sentences huggingface dataset:
അവലംബം ↑ ഔഷധ സസ്യങ്ങളുടെ അത്ഭുത പ്രപഞ്ചം - മാത്യു മടുക്കക്കുഴി, കറന്റ്‌ ബുക്സ്‌
അഷ്ടക നിയമം ഇംഗ്ലീഷ് വിലാസം https://ml.wikipedia.org/wiki/Octet_rule The bonding in carbon dioxide (CO 2 ): all atoms are surrounded by 8 electrons, fulfilling the octet rule .
അഷ്ടക നിയമം എന്നത് പ്രാതിനിധ്യ മൂലകങ്ങളിലെ ആറ്റങ്ങൾ അവയുടെ ബാഹ്യതമ ഷെല്ലിൽ ഉൽകൃഷ്ട വാതകങ്ങളിലേ പോലെയുള്ള 8 ഇലക്ട്രോണുകളുടെ വിന്യാസം വരത്തക്ക വിധമാണ് സംയോജിക്കുന്നത് എന്ന നിരീക്ഷണത്തെ പ്രതിഫലിപ്പിക്കുന്ന ഒരു പഴയ രാസനിയമമാണ്.
ഈ നിയമം പ്രത്യേകിച്ചും പ്രായോഗികമാകുന്നത് കാർബൺ , നൈട്രജൻ , ഓക്സിജൻ , ഹാലജനുകൾ എന്നിവയിലും ലോഹങ്ങളായ സോഡിയം അല്ലെങ്കിൽ മഗ്നീഷ്യം എന്നിവയിലാണ്.
ഇടതുവശത്തു കാണിച്ചിരിക്കുന്ന കാർബൺ ഡയോക്സൈഡിന്റെ പോലെയുള്ള ലൂയിസ് ഇലക്ട്രോൺ ഡോട്ട് ഡയഗ്രം ഉപയോഗിച്ച് ബാഹ്യതമ ഇലക്ട്രോണുകളെ എണ്ണാം.
ഒരു സഹസംയോജക ബന്ധനത്തിൽ രണ്ട് ആറ്റങ്ങൾ പങ്കിടുന്ന ഇലക്ട്രോണുകളെ ഓരോ ആറ്റങ്ങൾക്കും ഓരോന്ന് വീതം രണ്ട് പ്രാവശ്യം എണ്ണാം.
കാർബൺ ഡയോക്സൈഡിൽ ഓരോ ഓക്സിജനും 4 ഇലക്ട്രോണുകൾ കേന്ദ്രത്തിലെ കാർബണുമായി പങ്കിടുന്നു.
2 എണ്ണം (ചുവന്ന നിറത്തിൽ കാണിച്ചിരിക്കുന്നത്) ഓക്സിജനിൽ നിന്നുതന്നെയും 2 എണ്ണം (കറുത്ത നിറത്തിൽ കാണിച്ചിരിക്കുന്നത്) കാർബണിൽ നിന്നും.
ഈ എല്ലാ 4 ഇലക്ട്രോണുകളും കാർബണിന്റെ ആഷ്ടകത്തിലും ഓക്സിജന്റെ അഷ്ടകത്തിലുമായി കൂട്ടുന്നു.
ഉദാഹരണം: സോഡിയം ക്ലോറൈഡ് ചരിത്രം ക്വാണ്ടം സിദ്ധാന്തത്തിലെ വിശദീകരണം അപവാദങ്ങൾ ഹൈപ്പർവാലെന്റ് തന്മാത്രകൾ ഇതും കാണുക Lewis structure Electron counting 18-Electron rule അവലംബം
അഷ്ടകഷ്ടങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു മനുഷ്യന്റെ ജീവിത പുരോഗതിയെ ബാധിക്കുന്ന എട്ട് ദോഷങ്ങളെയാണ് അഷ്ടകഷ്ടങ്ങൾ എന്നതുകൊണ്ട് സൂചിപ്പിക്കുന്നത്.
കാമം ക്രോധം ലോഭം മോഹം മദം മാത്സര്യം ഡംഭം അസൂയ അവലംബം ↑ http://malayalam.webdunia.com/newsworld/news/currentaffairs/0808/08/1080808072_2.htm
അഷ്ടദിക്കുകൾ എട്ട് ദിക്കുകളെ കാണിക്കുന്ന ഒരു ചിത്രം.
ഇതിൽ N എന്നത് വടക്ക് ദിക്കിനെ സൂചിപ്പിക്കുന്നു
പ്രധാനപ്പെട്ട നാല് ദിക്കുകളെയും അവയ്ക്കിടയിലുള്ള നാല് ദിക്കുകളെയും ചേർത്ത് അഷ്ടദിക്കുകൾ എന്ന് വിളിക്കുന്നു.
അവ താഴെപറയുന്നു.
വാസ്തുവിദ്യയിലും പഞ്ചാംഗഗണിതത്തിലും സ്ഥാനനിർണ്ണയത്തിൽ ഈ ദിശകൾ സുപ്രധാനമായ പങ്കു വഹിക്കുന്നു.
കിഴക്ക് തെക്ക് പടിഞ്ഞാറ് വടക്ക് വടക്കുകിഴക്ക്‌ (ഈശ്വാനകോൺ) തെക്കുകിഴക്ക്‌ (അഗ്നികോൺ) തെക്കുപടിഞ്ഞാറ്‌ ( നിരൃതികോൺ ) വടക്കുപടിഞ്ഞാറ്‌ (വായുകോൺ) അഷ്ടദിൿപാലകർ
ഭാരതീയസങ്കല്പത്തിൽ ഏട്ടു ദിക്കുകൾക്കും ഓരോ പാലകർ ഉണ്ട്.
അവയുടെ വിവരം ഇങ്ങനെയാണ്: ദിക്ക് ദിക്പാലകൻ ദിഗ്ഗജം കരിണി ഗ്രഹം കിഴക്ക് ഇന്ദ്രൻ ഐരാവതം അഭ്രമു സൂര്യൻ തെക്കുകിഴക്ക് വഹ്നി പുണ്ഡരീക: കപില ശുക്രൻ തെക്ക് യമൻ വാമന: പിംഗളാ കുജൻ ( ചൊവ്വ ) തെക്കുപടിഞ്ഞാറ് നിരൃതി കുമുദ: അനുപമാ രാഹു (സ്വർഭാനു) പടിഞ്ഞാറ് വരുണൻ അഞ്ജന: താമ്രകർണീ ശനി വടക്കുപടിഞ്ഞാറ് വായു പുഷ്പദന്ത: ശുഭ്രദന്തീ ചന്ദ്രൻ ( വടക്ക് കുബേരൻ സാർവ്വഭൗമ: അംഗനാ ബുധൻ വടക്കുകിഴക്ക് ഈശൻ ( ശിവൻ ) സുപ്രതീക: അഞ്ജനാവതീ ബൃഹസ്പതി ( വ്യാഴം ) അവലംബം അമരകോശം ദിഗ്വർഗ്ഗം 1-3-178 മുതൽ 185വരെ വരികൾ.
അഷ്ഗാബാദ് ഇംഗ്ലീഷ് വിലാസം https://ml.wikipedia.org/wiki/Ashgabat Satellite view of Ashgabat
തുർക്ക്മെനിസ്ഥാന്റെ തലസ്ഥാനമാണ് അഷ്ഗാബാദ് .
രാജ്യത്തെ ഏറ്റവും വലിയ നഗരവും ഇതുതന്നെ.
കാര കും മരുഭൂമിക്കും കോപെറ്റ് ഡാഗ് മലനിരകൾക്കും ഇടയിലായാണ് ഈ നഗരത്തിന്റെ സ്ഥാനം.
തുർക്ക്മെനിസ്ഥാൻകാർ തന്നെയാണ് ഇവിടുത്തെ ജനങ്ങളിൽ ഭൂരിഭാഗവും.
റഷ്യ , അർമേനിയ , അസർബൈജാൻ എന്നിവിടങ്ങളിൽ നിന്നുള്ള ജനങ്ങളും ഇവിടെ വസിക്കുന്നു.
ഇറാനിലെ ഏറ്റവും വലിയ രണ്ടാമത്തെ നഗരമായ മഷാദ് ഇവിടെ നിന്നും 250 കിലോമീറ്റർ അകലെയായി സ്ഥിതി ചെയ്യുന്നു.
അമുദാര്യ നദിയിൽ നിന്നും വെള്ളവുമായി പോകുന്ന കാരകും കനാൽ അഷ്ഗാബാദ് നഗരത്തിലൂടെ കടന്നുപോകുന്നു .
1881ലാണ് അഷ്ഗാബാദ് നഗരം സ്ഥാപിതമായത്.
പാർത്തിയൻ സാമ്രാജ്യത്തിന്റെ തലസ്ഥാനമായിരുന്ന നിസ നിലനിന്നതിനടുത്തുതന്നെയാണ് അഷ്ഗാബാദ് നഗരം സ്ഥിതി ചെയ്യുന്നത്.
പത്തൊമ്പതാം നൂറ്റാണ്ടിന്റെ അന്ത്യത്തോടെ അഷ്ഗാബാദുൾപ്പെടുന്ന പ്രദേശം റഷ്യൻ സാമ്രാജ്യത്തോട് ചേർക്കപ്പെട്ടു.
സോവിയറ്റ് നിയമങ്ങൾ 1917 മുതൽ അഷ്ഗാബാദിൽ നടപ്പാക്കാൻ തുടങ്ങി.1918ഓടെ സോഷ്യലിസ്റ്റ് വിപ്ലവകാരികളും മെൻഷെവിക്കുകളും സംയുക്തമായി സോവിയറ്റ് ബോൾഷെവിക് നിയമങ്ങൾ അടിച്ചമർത്തുന്നതിനെതിരെ പ്രക്ഷോഭവുമായി രംഗത്തെത്തി.
ശക്തമായ പോരാട്ടങ്ങൾക്കൊടുവിൽ 1919ൽ താഷ്കന്റ് സോവിയറ്റ് എന്ന സംഘടന നഗരത്തിന്റെ നിയന്ത്രണം ഏറ്റെടുത്തു.1924ൽ സോവിയറ്റ് യൂണിയന്റെ റിപബ്ലിക്കായി തുർക്ക്മെൻ സോവിയറ്റ് സോഷ്യലിസ്റ്റ് റിപ്പബ്ലിക്ക് നിലവിൽ വന്നപ്പോൾ അഷ്ഗാബാദ് അതിന്റെ തലസ്ഥാനമായി പ്രഖ്യാപിക്കപ്പെട്ടു.
വൻ വ്യാവസായികപുരോഗതി കൈവരിച്ചുവന്ന അഷ്ഗാബാദിനെ 1948ലെ തുർക്ക്മെൻ ഭൂചലനം സാരമായി ബാധിച്ചു .
ഒന്നരലക്ഷത്തിലേറെ ആളുകൾ കൊല്ലപ്പെട്ട ഭൂചലനത്തിൽ അഷ്ഗാബാദ് നഗരം താറുമാറായെങ്കിലും പിന്നീട് തിരിച്ചുവരവിന്റെ പാതയിലെത്തി .1991 ഒക്ടോബറിൽ അഷ്ഗാബാദ് സ്വതന്ത്ര തുർക്ക്മെനിസ്ഥാന്റെ തലസ്ഥാനമായി മാറി.
ഒരു വ്യാവസായിക നഗരമാണ് അഷ്ഗാബാദ്.
കോട്ടൺ,ലോഹവ്യവസായങ്ങളാണ് ഇവിടെ കൂടുതലായും കണ്ടുവരുന്നത്.
ട്രാൻസ്-കാസ്പിയൻ റെയില്പാതയിലെ ഒരു പ്രധാന സ്റ്റേഷനാണ് അഷ്ഗാബാദ്.
700ഓളം ചെറുകിട വ്യവസായങ്ങൾ നഗരത്തിലും പ്രാന്തപ്രദേശങ്ങളിലുമായി കണ്ടുവരുന്നു .
മികച്ച ഗതാഗതസൗകര്യങ്ങൾ ഉള്ള അഷ്ഗാബാദിൽ ഒരു രാജ്യാന്തരവിമാനത്താവളവും ഉണ്ട് .
പ്രധാനപ്പെട്ട എല്ലാ ഗവണ്മെന്റ് ഓഫീസുകളും നയതന്ത്രകാര്യാലയങ്ങളും നഗരത്തിലുണ്ട്.
2009ലെ സെൻസസ് പ്രകാരം അഷ്ഗാബാദിലെ ജനസംഖ്യ പത്ത് ലക്ഷത്തിനു മുകളിലാണ്.
തുർക്ക്മെൻ ജനത കൂടുതലായുള്ള നഗരത്തിൽ റഷ്യ,അസർബെയ്ജാൻ അർമേനിയ എന്നിവിടങ്ങളിൽനിന്നുള്ളവരും താമസിക്കുന്നു.
ഇസ്ലാം മതമാണ് പ്രധാനമതം.
തുർക്ക്മെൻ ഭാഷയാണ് ഇവിടുത്തെ ഔദ്യോഗികഭാഷ.
സഹോദരനഗരങ്ങൾ
അഷ്ഗാബാദ് താഴെപ്പറയുന്ന നഗരങ്ങളുമായി ബന്ധപ്പെട്ടിരിക്കുന്നു ആതൻസ് , ഗ്രീസ് ആൽബുകെർക്യു , യു.എസ് അങ്കാറ , തുർക്കി കീവ് , ഉക്രൈൻ അവലംബം ↑ ↑ ↑ ↑ ↑ ↑ “Ашхабад, Туркменистан” Archived 2017-06-09 at the Wayback Machine .
Retrieved on 12 March 2015.
↑ "Directory: World Airlines."
Flight International .
30 March-5 April 2004.
↑ ↑ ↑ പുറത്തേക്കുള്ള കണ്ണികൾ Aşgabat എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Archived 2013-06-09 at the Wayback Machine .
impressions of Ashgabat Archived 2008-05-09 at the Wayback Machine .
(in German) Ashgabat Photo Gallery.
Pictures of modern Ashgabat.
Page on modern Ashgabat Archived 2008-01-23 at the Wayback Machine .
(in Russian) Pre-1948 photo of Baha’i House of Worship in Ashgabat അഷ്ഗാബാദ് അന്താരാഷ്ട്ര വിമാനത്താവളം Archived 2011-01-14 at the Wayback Machine .
- അഷ്ഗാബാദ് ടൂറിസം
അഷ്ടഗന്ധം ഇംഗ്ലീഷ് വിലാസം https://ml.wikipedia.org/wiki/Ashtagandha
എട്ട് സുഗന്ധദ്രവ്യങ്ങൾ  മൺചട്ടിയിലിട്ട് പുകച്ച് ഉണ്ടാക്കുന്ന മംഗളധൂപമാണ് അഷ്ടഗന്ധം.
ഹിന്ദുക്കളുടെ പൂജകളിൽ വളരെയധികം ഉപയോഗിക്കുന്നു.
അകിൽ കുന്തിരിക്കം മാഞ്ചി ഗുൽഗുലു ചന്ദനം രാമച്ചം ഇരുവേലി കൊട്ടം അവലംബം ↑ ഫോക്‌ലോർ നിഘണ്ടു, എം.വി. വിഷ്ണുനമ്പൂതിരി, കേരള ഭാഷാ ഇൻസ്റ്റിറ്റ്യൂട്ട്, പേജ് 225
കൈതി Kaithi Kaithi
ലോകേഷ് കനകരാജ് രചനയും സംവിധാനവും നിർവ്വഹിച്ച് 2019- ൽ പുറത്തിറങ്ങിയ ഒരു ഇന്ത്യൻ തമിഴ് ഭാഷാ ആക്ഷൻ ത്രില്ലർ ചിത്രമാണ് കൈതി ( തർജ്ജമ.  തടവുകാരൻ ) .
ഡ്രീം വാരിയർ പിക്‌ചേഴ്‌സിന്റെ ബാനറിൽആർ പ്രകാശ്ബാബുവും എസ് ആർ പ്രഭുവും ചേർന്നാണ് ഇത് നിർമ്മിക്കുന്നത്, വിവേകാനന്ദ പിക്‌ചേഴ്‌സിന്റെ ബാനറിൽ തിരുപ്പൂർ വിവേക് ​​സഹനിർമ്മാണം ചെയ്യുന്നു.
നരേൻ , ഹരീഷ് ഉത്തമൻ അർജുൻ ദാസ് , ജോർജ്ജ് മരിയൻ , ധീന, ഹരീഷ് പേരടി , എന്നിവർക്കൊപ്പം കാർത്തിയും പ്രധാന വേഷത്തിൽ അഭിനയിക്കുന്നു.
ഷൂട്ടിങ്ങിനിടെ പകൽ സീക്വൻസുകളൊന്നും നടക്കാതെ, രാത്രിയിലാണ് ചിത്രം പൂർണ്ണമായും ചിത്രീകരിച്ചത്.
പാട്ടുകളില്ലാത്ത ചിത്രമാണിത്, പശ്ചാത്തലസംഗീതം ഒരുക്കിയത് സാം സി എസ് ആണ്.
ഛായാഗ്രഹണവും എഡിറ്റിംഗും യഥാക്രമം സത്യൻ സൂര്യനും ഫിലോമിൻ രാജും നിർവ്വഹിച്ചു.
ദീപാവലി ഉത്സവത്തിന് മുന്നോടിയായി 2019 ഒക്ടോബർ 25-നാണ് കൈതി റിലീസ് ചെയ്തത്.
അഭിനേതാക്കളുടെ പ്രകടനം, സംവിധാനം, രചന, റിയലിസ്റ്റിക് ആക്ഷൻ സീക്വൻസുകൾ, പാട്ടുകൾ ഒഴിവാക്കൽ, മുഖ്യധാരാ തമിഴ് സിനിമയിലെ മറ്റ് ഘടകങ്ങൾ എന്നിവയെ പ്രശംസിച്ചുകൊണ്ട് നല്ല അവലോകനങ്ങൾക്ക് ഇത് തുറന്നുകൊടുത്തു.
നല്ല സ്വീകരണത്തിന് ശേഷം, ചിത്രം ബോക്‌സ് ഓഫീസ് വിജയമായി മാറി, ₹105 കോടിയിലധികം നേടി.
അടുത്തിടെ മോചിതനായ ഒരു തടവുകാരൻ തന്റെ മകളെ കാണുന്നതിന് പകരമായി വിഷം കലർന്ന പോലീസുകാരെ ആശുപത്രിയിലേക്ക് കൊണ്ടുപോകാൻ സമയത്തിനെതിരെ മത്സരിക്കുന്നു, അതേസമയം തന്നെ പിന്തുടരുന്ന കുറ്റവാളികളെ ഒഴിവാക്കുന്നു അവലംബങ്ങൾ ↑ ↑ ↑ {{ cite web }} : | first3= has numeric name ( help ) CS1 maint: numeric names: authors list ( link )
കൈത്തളി ശിവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kandiyur_Mahadeva_Temple
കേരളത്തിലെ പുരാതനക്ഷേത്രങ്ങളിൽ പ്രമുഖമാണ് പാലക്കാട് ജില്ലയിൽ പട്ടാമ്പി നഗരത്തിൽ സ്ഥിതിചെയ്യുന്ന കൈത്തളി മഹാദേവക്ഷേത്രം .
അതിന്റെ ചരിത്ര പ്രാധാന്യം മനസ്സിലാക്കി കേന്ദ്ര പുരാവസ്തു വകുപ്പ് ഇതൊരു സംരക്ഷിതസ്മാരകമായി പ്രഖ്യാപിച്ചിട്ടുണ്ട്.
വളരെ ഉയരത്തിലുള്ള ശ്രീകോവിലും പൂർണ്ണമായും കരിങ്കല്ലിലുള്ള നിർമ്മിതിയും എല്ലാം അതിന്റെ പൗരാണികത വിളിച്ചോതുന്നു.
പട്ടാമ്പി നഗരത്തിന്റെ വടക്കുഭാഗത്ത് പെരിന്തൽമണ്ണ - ഷൊർണൂർ പാതകൾക്ക് ഇടയിലാണ് ക്ഷേത്രത്തിന്റെ സ്ഥാനം.
പുരാതനമായ നൂറ്റെട്ട് ശിവാലയങ്ങളിൽ ഒന്നായ ഈ ക്ഷേത്രത്തിലെ മുഖ്യപ്രതിഷ്ഠ പാർവ്വതീസമേതനായി രത്നപീഠത്തിലിരിയ്ക്കുന്ന പരമശിവനാണ് .
കൂടാതെ തുല്യപ്രാധാന്യത്തോടെ നരസിംഹമൂർത്തിയും ഉപദേവതകളായി ഗണപതി , സുബ്രഹ്മണ്യൻ , അയ്യപ്പൻ , ഹനുമാൻ , നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
കുംഭമാസത്തിലെ ശിവരാത്രിയാണ് ക്ഷേത്രത്തിലെ പ്രധാന ആഘോഷം.
ശിവരാത്രിയോടനുബന്ധിച്ച് ക്ഷേത്രത്തിൽ ലക്ഷദീപം ആചരിയ്ക്കാറുണ്ട്.
ഇതുകൂടാതെ ധനു തിരുവാതിര , നരസിംഹ ജയന്തി , നവരാത്രി , തൃക്കാർത്തിക തുടങ്ങിയവയും അതിവിശേഷമാണ്.
Pattambi Shiva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൈതയോല കരകൗശല ഉല്പ്പന്നങ്ങൾ ഇംഗ്ലീഷ് വിലാസം https://ml.wikipedia.org/wiki/Screw_Pine_Craft_of_Kerala ലോഗോ
കേരളത്തിലെ തനതായ കരകൗശല ഉൽപന്നങ്ങളിലൊന്നാണ് കൈതയോല കരകൗശല ഉല്പ്പന്നങ്ങൾ .
പരമ്പരാഗതമായി കൈതയോല ഉപയോഗിച്ചു കൊണ്ട് ഒട്ടനേകം കരകൗശല വസ്തുക്കൾ കേരളത്തിൽ നിർമ്മിക്കാറുണ്ട്.
അന്താരാഷ്ട്ര അംഗീകാരം നേടിയ കരകൗശലോൽപന്നം കൂടിയാണ് ഇത്.
ലോക വ്യാപാര സംഘടനയുടെ (WTO) ഭൂപ്രദേശ സൂചനാ അംഗീകാരം ലഭിച്ച ഉൽപന്നങ്ങളിൽ കൈതയോല കരകൗശല ഉല്പ്പന്നങ്ങളും ഉൾപ്പെടുന്നു.
അസംസ്കൃത വസ്തു
കൈതയോല കരകൗശല ഉല്പ്പന്നങ്ങളുടെ പ്രധാന അസംസ്കൃത വസ്തു പേരു സൂചിപ്പിക്കുന്നതു പോലെത്തന്നെ കൈത അല്ലെങ്കിൽ തഴ എന്ന് വിളിക്കുന്ന സസ്യമാണ്.
നല്ല വെള്ളമുള്ള സ്ഥലങ്ങളിലും അപൂർവ്വം ചില മലകളിലും വളരുന്ന സുഗന്ധമുള്ള പൂക്കളുണ്ടാവുന്നതും മുള്ളുകളോടുകൂടിയ ഇലകളുമുള്ള സസ്യമാണ്‌ കൈത.
ശാസ്തീയനാമം Pandanus Canaranus .
പൂക്കൈത എന്നും തഴ എന്നും വിളിക്കുന്നു.
വയലുകളും കായലുകളും ധാരാളം വെള്ളവുമുള്ള സ്ഥലങ്ങളിലാണ്‌ ഇത് കണ്ടുവരുന്നത്.
എന്നാൽ കടലിനോട് ചേർന്ന പ്രദേശങ്ങളിലും ഇടുക്കി ജില്ലയിലെ മഞ്ഞുമൂടിയ പ്രദേശങ്ങളിലും ഇവയുടെ സാന്നിദ്ധ്യമുണ്ട്.
ദക്ഷിണേന്ത്യയിൽ കേരളത്തിലും കർണ്ണാടകത്തിലും ഇവ കണ്ടുവരുന്നു.
കേരളത്തിലെ ഏറ്റവും പുരാതന കാലം മുതലേയുള്ള  പാരമ്പര്യ കുടിൽ വ്യവസായമായിരുന്നു തഴപ്പായ നെയ്ത്തും അനുബന്ധ ഉൽപ്പന്നങ്ങളും.
ഏകദേശം എണ്ണൂറോളം വർഷത്തെ പഴക്കമുണ്ട് ഈ കുടിൽവ്യവസായത്തിന്.
വയലോരങ്ങളിൽ നിന്നുള്ള കൈതക്കാടുകളിൽ നിന്ന് ഇലകൾ വെട്ടിയെടുത്ത് വൃത്തിയാക്കി ഉണക്കി, ആവശ്യാനുസരണമുള്ള നീളത്തിലും വീതിയിലും ഓല വെട്ടിയൊരുക്കിയാണ് ഉൽപ്പന്നങ്ങളുണ്ടാക്കിയിരുന്നത്.
തഴ പുഴുങ്ങി ഉണക്കി ശേഷം ഓരോന്നും ചെറിയതരം കത്തി ഉപയോഗിച്ച് നിവർത്തിയ ശേഷമാണ് പായ ഉണ്ടാക്കാൻ തുടങ്ങുന്നത് ചിത്രശാല വിവിധ കൈതയോല ഉൽപ്പന്നങ്ങൾ വിവിധ കൈതയോല ഉൽപ്പന്നങ്ങൾ സമോവൻമാരുടെ പരമ്പരാഗത സാംസ്ക്കാരിക ചിഹ്നങ്ങളായ തഴപ്പായ നെയ്ത്തിന്റെ വിപുലമായ ശേഖരം അവലംബം
കൈതയോലപ്പാനെയ്ത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പരമ്പരാഗതമായി കേരളത്തിലുള്ള കരകൗശല വേലകളിൽ പ്രധാനപ്പെട്ട ഒന്നാണ് കൈതച്ചെടിയുടെ ഓലകൊണ്ടു പായും മറ്റും നെയ്യുക .
കൊല്ലം ജില്ലയിലെ തഴവാ എന്ന സ്ഥലം ഇതിനു പ്രസിദ്ധമത്രേ.
തഴവായുമായുള്ള ബന്ധം കൊണ്ടാകാം ഇത്തരം പായ്ക്ക് താപ്പായ് എന്നു പേര് വന്നത്.
ജലാശയങ്ങൾക്കരികിൽ തഴച്ചുവളരുന്ന കൈതച്ചെടിയുടെ ഓലകൾ സംഭരിച്ച് വെളുപ്പിച്ചതിനുശേഷം ചായംതേച്ചുണക്കി പായായി നെയ്തെടുക്കുന്നു .
പരുക്ക നോ നേരിയതോ ആയി പലതരത്തിലുണ്ട് പായ്കൾ .
നേർത്ത ഇഴകളുളള പായ്കളിൽ വിവിധ രീതികളിൽ അലങ്കാരതയ്യലുകൾക്കും സാദ്ധ്യതയുണ്ട്.
കസേരകളുടെയും മറ്റനേകവിധത്തിലുള്ള ഇരിപ്പിടങ്ങളുടെയും കമ്പിളി, പരവതാനി, കരിമ്പടം, കിടക്ക മുതലായവയുടെയും ആവിർഭാവത്തിനു മുമ്പ് എല്ലാ ഗൃഹങ്ങളിലും പായ്കൾ അനുപേക്ഷണീയമായിരുന്നു.
ഇപ്പോഴും ഇടത്തത്തിലും കീഴേക്കിടയിലുമുള്ള വരുമാനക്കാരുടെ വീടുകളിൽ പായ്കൾ തന്നെയാണ് ഇരിക്കാനും കിടക്കാനും മറ്റും ഉപയോഗിക്കുക
തലയണയുറകൾ, കുഷനുകൾ, പലതരം സഞ്ചികൾ, തൊപ്പികൾ, വട്ടികൾ, പൂത്തട്ടകൾ, ചുവരിലും മേശപ്പുറത്തും വയ്ക്കാവുന്ന അലങ്കരണമോ ധർമ്മമായുള്ള പല പദാർത്ഥങ്ങളും കൈതയോല കൊണ്ട് കേരളീയർ നിർമ്മിക്കാറുണ്ട് .
കൗതുകവസ്തുക്കൾക്ക് അഴകേറുന്നതിനു വേണ്ടി പലപ്പോഴും ചിത്രത്തയ്യൽപ്പണികളും ഈ വസ്തുക്കളിൽ ചെയ്തു വരുന്നു.
ഒരു പ്രത്യേക ജാതിയുടെയും കുത്തകയല്ല ,ഇമ്മാതിരി ജോലികളെങ്കിലും മിക്കവാറും സ്ത്രീകൾക്കാണ് ഈ രംഗത്തു നേതൃത്വം.
കൈതേരി അമ്പു നായർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പഴശ്ശി കേരളവർമ രാജാവിന്റെ മന്ത്രിയും പടനായകരിൽ ഒരാളും തമ്പുരാന്റെ പത്നിയായ മാക്കത്തിന്റെ സഹോദരനുമായിരുന്നു കൈതേരി അമ്പു നായർ .
ബ്രിട്ടീഷ് അധിനിവേശത്തിനെതിരെയുള്ള പോരാട്ടങ്ങളിൽ പഴശ്ശിയോടൊപ്പം അമ്പുവും പങ്കു ചേർന്നിരുന്നു.
കൈത്തറി സാരികൾ ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
(ഒക്ടോബർ 2020) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
കൈത്തറി സാരികൾ ബംഗ്ലാദേശിലെയും ഇന്ത്യയിലെയും ഒരു പരമ്പരാഗത തുണിത്തരമാണ്.
ഗ്രാമീണ ഇന്ത്യയിലെ സാമ്പത്തിക വികസനത്തിന് കൈത്തറി സാരികളുടെ ഉത്പാദനം പ്രധാനമാണ്.
ഒരൊറ്റ സാരി പൂർത്തിയാക്കാൻ രണ്ട് മൂന്ന് ദിവസം ജോലി ആവശ്യമാണ്.
പല പ്രദേശങ്ങൾക്കും കൈത്തറി സാരികളുടെ പാരമ്പര്യമുണ്ട്.
ഏറ്റവും പരമ്പരാഗതമായത് പശ്ചിമ ബംഗാളിലാണ്.
നെയ്ത്ത് പ്രക്രിയ
കയറുകൾ, തടി കിരണങ്ങൾ, തൂണുകൾ എന്നിവയിൽ നിന്ന് നിർമ്മിച്ച ഒരു ഷട്ടിൽ കുഴിയിൽ ഒരു കൈത്തറി സാരി പലപ്പോഴും നെയ്തെടുക്കുന്നു.
ടാർസ്ബുല്ലറിൽ നിന്ന് വശത്തേക്ക് നെയ്ത്തുകാരൻ ഷട്ടിൽ എറിയുന്നു.
മറ്റ് നെയ്ത്തുകാർ വ്യത്യസ്ത തരം പാറ്റേണുകൾ ഉൽ‌പാദിപ്പിക്കാൻ കഴിയുന്ന ഒരു ഈച്ച-ഷട്ടിൽ തറ ഉപയോഗിക്കുന്നു.
സാരികൾ വലുപ്പത്തിലും ഗുണനിലവാരത്തിലും വ്യത്യാസപ്പെടാം.
കൈത്തറി സാരി നെയ്ത്ത് പൊതുവേ ഒരു കുടുംബ സംരംഭമാണ്, ഇന്ത്യയിലെ കുടിൽ വ്യവസായങ്ങളിലൊന്നാണ്.
കൈത്തറി സാരികൾ സിൽക്ക് അല്ലെങ്കിൽ കോട്ടൺ ത്രെഡുകളിൽ നിന്നാണ് നിർമ്മിച്ചിരിക്കുന്നത്.
അന്തിമ ഉൽ‌പ്പന്നം നിർമ്മിക്കുന്നതിന് കൈത്തറി നെയ്ത്ത് പ്രക്രിയയ്ക്ക് നിരവധി ഘട്ടങ്ങൾ ആവശ്യമാണ്.
പരമ്പരാഗതമായി ചായം പൂശുന്ന പ്രക്രിയകൾ (നൂൽ, തുണിത്തരങ്ങൾ അല്ലെങ്കിൽ വസ്ത്ര ഘട്ടത്തിൽ), വാർപ്പിംഗ്, വലുപ്പം, വാർപ്പ് അറ്റാച്ചുചെയ്യൽ, വെഫ്റ്റ് വിൻ‌ഡിംഗ്, നെയ്ത്ത് എന്നിവ നെയ്ത്ത് ഗ്രാമങ്ങൾക്ക് ചുറ്റുമുള്ള നെയ്ത്തുകാരും പ്രാദേശിക വിദഗ്ധരും ചെയ്തു.
പ്രധാന പ്രാദേശിക നെയ്ത്ത് പാരമ്പര്യങ്ങൾ
ഇന്ത്യയിലെ പല പ്രദേശങ്ങളിലും നെയ്ത്ത് നടക്കുന്നു.
ഓരോ പ്രദേശത്തിനും സവിശേഷതകൾ, രൂപകൽപ്പന, നിറങ്ങൾ എന്നിവയ്‌ക്കായി പാരമ്പര്യ രൂപകൽപ്പനകളുണ്ട്.
ലക്ഷക്കണക്കിന് കുടുംബങ്ങളുടെ ഉപജീവനത്തിനായി ഗ്രാമങ്ങളിൽ കൈത്തറി നെയ്ത്ത് നടക്കുന്നു.
കൈത്തറി സാരികളുടെ തരങ്ങൾ
കാഞ്ചീപുരം സിൽക്ക് സാരികൾ, മഹേശ്വരി സാരി, ബാഗ് പ്രിന്റ് സാരി, ചന്ദേരി സിൽക്ക് സാരികൾ, തുസ്സാർ സിൽക്ക് സാരി, ബനാറസി സിൽക്ക് സാരി, ബലൂചുരി സാരികൾ, സമ്പൽപുരി സാരികൾ, കാന്ത സ്റ്റിച്ച് സാരിസ്, ഭാദി എന്നിവ അറിയപ്പെടുന്ന ചില ഇന്ത്യൻ കൈത്തറി സാരികളാണ്.
ചില കൈത്തറി സാരികൾ ഉയർന്ന നിലവാരമുള്ള സിൽക്ക് ഫാബ്രിക് ഉപയോഗിച്ചാണ് നിർമ്മിച്ചിരിക്കുന്നത്.
എന്നിരുന്നാലും, നിലവിൽ, മിക്ക പ്രവർത്തനങ്ങളും പുറം കരാർ ചെയ്യുന്നു.
ബാലുചാരി സാരികൾ
പശ്ചിമ ബംഗാളിലെ ബിഷ്ണുപൂരിലെയും ബങ്കുറയിലെയും ക്ഷേത്രങ്ങളിൽ കാണാവുന്ന പുരാണ കഥകളാണ് ബലൂചുരി സാരികളിലെ ഡിസൈനുകൾ.
പല്ലസും ബോർഡറുകളും പൂക്കൾ, മൃഗങ്ങൾ, രാജകീയ കോടതി രംഗങ്ങൾ എന്നിവയുടെ വിശാലമായ ഡിസൈനുകൾ പ്രദർശിപ്പിക്കുന്നു.
രാമായണത്തിന്റെയും മഹാഭാരത രംഗങ്ങളുടെയും ചില സവിശേഷതകൾ കഥകൾ വിവരിക്കുന്നു.
പച്ച, ചുവപ്പ്, വെള്ള, മഞ്ഞ എന്നിവയാണ് ബാലചുരി സാരികളുടെ ഏറ്റവും ജനപ്രിയ നിറങ്ങൾ.
ഒരു മാസ്റ്റർ നെയ്ത്തുകാരൻ സാധാരണയായി ഒരു ബലൂചുരി സാരിയുടെ നെയ്ത്ത് പൂർത്തിയാക്കാൻ 20-25 ദിവസം എടുക്കും.
കാഞ്ചീപുരം സാരികൾ
തമിഴ്‌നാട്ടിൽ കാഞ്ചീപുരം സാരികൾ നെയ്യാൻ ഉപയോഗിക്കുന്ന സാരിയുടെ ഗുണനിലവാരം മികച്ചതാണ്, വിദേശ സന്ദർശകരെ ആകർഷിക്കുന്നു.
ഉപയോഗിക്കുന്ന സാരികൾ പൊതുവെ സ്വർണ്ണവും വെള്ളിയുമാണ്.
തുസാർ സാരികൾ
തുസ്സാർ സാരി തൊടാൻ മൃദുവായതിനാൽ ഛത്തീസ്ഗഡ്, ചാർഖണ്ഡ്, ഭാഗൽപൂർ എന്നിവിടങ്ങളിൽ നെയ്തെടുക്കുന്നു.
ശോഭയുള്ള വർണ്ണ കോമ്പിനേഷനുകളും ഫാബ്രിക്കിന്റെ ശ്വസിക്കാൻ കഴിയുന്ന സ്വഭാവവും അതിനെ അദ്വിതീയമാക്കുന്നു.
ബനാറസി സാരികൾ
വധുക്കൾക്ക് വിലപ്പെട്ട സ്വത്താണ് ബനാറസി സാരികൾ.
ഉത്തർപ്രദേശിലെ മാസ്റ്റർകരകൗശല ത്താൽ നെയ്തെടുത്ത ഇവ സ്വർണ്ണ, വെള്ളി നൂലുകളാൽ നെയ്ത ഡിസൈനുകൾ അവതരിപ്പിക്കുന്നു.
ഈ സാരികൾ സാധാരണയായി ഭാരമുള്ളവയാണ്, ഉത്സവങ്ങളിലും വിവാഹങ്ങളിലും ഇത് ധരിക്കാം.
പെൺകുട്ടികൾക്കായുള്ള ഏറ്റവും പുതിയ സിമ്പിൾ / പാർട്ടി വെയർ / സിൽക്ക് / കൈത്തറി സാരി ഡിസൈനുകൾ : https://flipdubai.com/saree-designs-for-girls%5Bപ്രവർത്തിക്കാത്ത+കണ്ണി%5D
കൈതമുക്ക് ഇംഗ്ലീഷ് വിലാസം https://ml.wikipedia.org/wiki/Kaithamukku
തിരുവനന്തപുരം ജില്ലയിലെ ഒരു സ്ഥലം.
പേട്ട റയിൽവേ സ്റ്റേഷനു സമീപമാണ് ഇത്.
പ്രസിദ്ധമായ ശ്രീപദ്മനാഭസ്വാമി ക്ഷേത്രം ഇതിനടുത്താണ്.
നേരത്തെ പുന്നപുരം എന്നും അറിയപ്പെട്ടിരുന്നു.
കൈത് ഇംഗ്ലീഷ് വിലാസം https://ml.wikipedia.org/wiki/Kaithu
കൈവീത് (കൈ വിഹിതം) എന്നതിന്റെ ചുരുങ്ങിയ രൂപമാണ് കൈത് .
വടക്കേ മലബാറിലെ തീയസമുദായത്തിന്റെ കുലദേവതയായ വയനാട്ടു കുലവനേയും പരിവാര ദേവതകളേയും  പ്രീതിപ്പെടുത്താനായി തെയ്യത്താനങ്ങൾ ഉള്ള  തറവാടുകളിൽ നടക്കുന്ന പ്രത്യേക നേർച്ചകളാണ് പുത്തരിയും കൈതും .
വർഷത്തിൽ ഒരിക്കൽ ഒരു പ്രത്യേക നാളിലാണ് ഇവ നടത്തുക.
തൊട്ടടുത്ത തെയ്യക്കാവിലെ വെളിച്ചപ്പാടിനെ വരുത്തി അദ്ദേഹത്തിന്റെ നേതൃത്വത്തിലാണ് പുത്തരി അടിയന്തരം (പുതിയോടുക്കൽ) കഴിക്കുക.
ആ ദിവസം തെയ്യക്കോലങ്ങൾ ഇല്ലെങ്കിലും തോറ്റം പാട്ടും കളിയാമ്പള്ളിയിൽ കോഴിയറുക്കലും നടത്തും.
താനത്തിനകത്ത് പുത്തരി കൊണ്ടുള്ള അപ്പവും (അട) അരിയും കരിക്കും മറ്റും നിവേദിക്കും.
അർപ്പിതമായ കല്പനകൾ അകത്തും പുറത്തുമുണ്ടാവും.
കാര്യകാരണങ്ങൾ അന്വേഷിച്ച് വെളിച്ചപ്പാടുകൾ വേണ്ടപ്പെട്ടവരോടൊക്കെയും സംസാരിക്കും.
കൂട്ടായ്മയിലെ എന്തെങ്കിലും പ്രശ്നങ്ങൾ ഉണ്ടായാൽ അവയെ പറ്റി പരസ്പരം സംസാരിച്ച് തീർപ്പ് കൽപ്പിക്കലും ഇവിടെ നടക്കുന്നു.
തീയ തറവാടുകളിൽ ഇത് വർഷാവർഷം നടന്നു വരുന്നു.
പുത്തരിയടിയന്തിരം
വയനാട്ടുകുലവന്റെ പ്രധാന പ്രാർത്ഥന തെയ്യംകെട്ട് മഹോത്സവമാണ്.
ആചാരാനുഷ്ഠാനങ്ങളിലെ പ്രാചീനത കൊണ്ടും കർമ്മങ്ങളിലെ കണിശതകൊണ്ടും കാര്യങ്കോടു പുഴയ്ക്ക് ( തേജസ്വിനി പുഴ ) വടക്കുഭാഗത്തുള്ള കാസർഗോഡൻ ഗ്രാമത്തറവാടുകൾ ഇന്നും വയനാട്ടുകുലവൻ ആരാധനയിൽ മുൻപന്തിയിലാണ്.
തെയ്യംകെട്ടു മഹോത്സവം നടത്തുവാൻ വമ്പിച്ച തുക കണ്ടെത്തേണ്ടത് ആവശ്യമാണ്.
മൂന്നുദിവസം നീണ്ടു നിൽക്കുന്ന ഉത്സവമാണ്.
തെയ്യംകെട്ട് മഹോത്സവത്തിൽ നായാട്ട് , ബപ്പിടൽ ,  ബോനംകൊടുക്കൽ,  മറപിളർക്കൽ എന്നിങ്ങനെ തെയ്യംകളികൾക്ക് പുറമേയും ചടങ്ങുകൾ ഉണ്ട്.
ഈ വമ്പിച്ച ചെലവ് ഒഴിവാക്കാനും തറവാട്ടുകാരുടെ കൂട്ടായ്മ ദൃഢപ്പെടുത്താനും ഉതകുന്ന ചടങ്ങാണ് പുത്തരിയും കൈതും.
പുതിയോടുക്കൽ എന്നോ കൈത് കൊടുക്കൽ എന്നോ ഈ ചടങ്ങ് അറിയപ്പെടുന്നു.
പുതിയ അരികൊണ്ടുണ്ടാക്കുന്ന നൈവേദ്യമാണ് പുത്തരിയെന്ന് പൊതുവേ പറയുന്നതെങ്കിലും  വയനാട്ടുകുലവനും കോരച്ചൻ തെയ്യത്തിനും കണ്ടനാർകേളൻ തെയ്യത്തിനും അർപ്പിക്കുന്ന നൈവേദ്യാർപ്പണയും പ്രാർത്ഥനയുമാണ് കൈത്.
തറവാട്ടംഗങ്ങൾ എല്ലാവരും ഒത്തുചേർന്നു നടത്തുന്നതിനാൽ തന്നെ ഒരു കുടുംബം ഇത്ര തുക കൊടുക്കണം എന്ന രീതിയിലോ അല്ലെങ്കിൽ കഴിയുന്ന തുക ആർക്കും കൊടുക്കാമെന്നോ ഉള്ള രീതിയിൽ പല തറവാടുകളും നിബന്ധനകൾ വെയ്ക്കാറുണ്ട്.
അംഗങ്ങൾ സ്വന്തം കൈകൊണ്ട്    തെയ്യത്തിനു മീത് (വീത്/വിഹിതം) വെയ്ക്കുന്ന ചടങ്ങാണ് പുത്തരിയടിയന്തിരത്തിൽ കൈത്.
അട ചുട്ടെടുക്കാനായി നല്ലൊരു തറ മിക്ക താനങ്ങളിലും ഉണ്ട്.
തറവാട്ടംഗങ്ങളിൽ ചിലരൊക്കെ ചേർന്നാണ് അട ചുട്ടെടുക്കുന്നത്.
വാഴയിലയിൽ അട പരത്തുന്നതും ചുട്ടെടുക്കുന്നതും ഒക്കെ നല്ലൊരു കൂട്ടായ്മയുടെ ഒത്തുചേരലിന്റെ ഉത്സവം കൂടിയാണ്.
ഉണങ്ങിയ തെങ്ങോലകൾ പരത്തിവെച്ച് അതിനു മുകളിലായി അടകൾ നിരത്തുന്നു.
തുടർന്ന് നിരത്തി വെച്ച അടകൾക്കു മുകളിലും ഉണങ്ങിയ തെങ്ങോലകൾ അരിഞ്ഞിടുന്നു.
എല്ലാ ഭാഗത്തു നിന്നും തീ കൊടുത്ത് ആളുകൾ ചുറ്റുപാടും നിന്ന് വീശിവീശിയാണ് അടകളെ വേവിക്കുന്നത്.
തി അണയും തോറും ഓലകൾ ഇട്ടുകൊടുക്കാനും ശ്രമിക്കാറുണ്ട്.
കൈതിന്റെ ചടങ്ങുകളിൽ ഏറെ പ്രധാനപ്പെട്ട ചടങ്ങാണിത്.
അടയും കള്ളും നാക്കിലയിൽ അരിയും കരിക്കും നിവേദ്യമായി വെച്ച്  ദീപം കാട്ടിയാണു പ്രാർത്ഥന നടത്താറുള്ളത്.
ഈ സമയത്തൊക്കെയും തൊണ്ടച്ഛന്റെ (വയനാട്ടുകുലവൻ) വെളിച്ചപ്പാടുകൾ ചെറിയ രണ്ട് കത്തികളും പിണച്ചു വെച്ച് ഉരിയാടിക്കൊണ്ടിരിക്കും.
തറവാടിന്റെ പ്രശ്നങ്ങളും പരിഹാരങ്ങളും ഈ സമയത്ത് പ്രധാനികൾ കൂടി നിന്ന് ചർച്ച ചെയ്യുന്നുണ്ടാവും.
തീർപ്പ് കല്പിക്കാൻ വെളിച്ചപ്പാടിന്റെ സഹായവും നേടുന്നുണ്ട്.
തുടർന്ന് വയനാട്ടുകുലവന്റെ മുള്ളമ്പു കൊണ്ട് അടമുറിച്ച് ഹോമത്തീയിൽ ഇടും.
പ്രാർത്ഥനകൾക്കൊടുവിൽ നടയടച്ച് ഒരു നാഴിക കഴിഞ്ഞ് മുതൃച്ചമാടും.
അതുകഴിഞ്ഞ് അവിടെ എത്തിച്ചേർന്നവർക്ക്  അടയും മറ്റ് നിർമ്മാല്യവും കലർത്തി കൈതിന്റെ വിഹിതം നൽകുന്നു.
വർഷത്തിൽ ഒരിക്കൽ കുടുംബക്കാർ ഒത്തുചേരുന്ന പരിപാടി എന്ന നിലയിൽ ഒരു കൂട്ടായ്മയുടെ ഗുണം കൂടി ഇതുമൂലം കിട്ടുന്നുണ്ട്.
അവലബം ഡോ.  ആർ. സി. കരിപ്പത്തിന്റെ തെയ്യപ്രപഞ്ചം എന്ന പുസ്തകത്തിലെ 81 ആം പേജു മുതൽ കൈതിനെ പറ്റി വിവരിക്കുന്നു.
കൈതപ്രം വിശ്വനാഥൻ ഇംഗ്ലീഷ് വിലാസം https://ml.wikipedia.org/wiki/Kaithapram_Vishwanathan_Nambudiri
മലയാളചലച്ചിത്ര സംഗീത സംവിധായകനായിരുന്നു കൈതപ്രം വിശ്വനാഥൻ.
(1963-2021) ഗാനരചയിതാവും, സംഗീതസം‌വിധായകനുമായ കൈതപ്രം ദാമോദരൻ നമ്പൂതിരിയുടെ ഇളയ സഹോദരനാണ്‌.
കൈതപ്രം വിശ്വനാഥൻ ഈണമിട്ട കരിനീലക്കണ്ണഴകീ , "കയ്യെത്തും ദൂരെ ഒരു കുട്ടിക്കാലം", "നീയൊരു പുഴയായ്", "എനിക്കൊരു പെണ്ണുണ്ട്", "സാറേ സാറേ സാമ്പാറേ"' ആടെടീ ആടാടെടീ ആലിലക്കിളിയേ തുടങ്ങിയ ഗാനങ്ങൾ ശ്രദ്ധേയമായവയാണ്‌.
കണ്ണകി എന്ന ചിത്രത്തിലെ പശ്ചാത്തല സംഗീതത്തിന് 2001-ൽ സംസ്ഥാന പുരസ്കാരം ലഭിച്ചിരുന്നു.
തൊണ്ടയിൽ ബാധിച്ച അർബുദത്തെത്തുടർന്ന് 2021 ഡിസംബർ 29-ന് അന്തരിച്ചു.
ചെമ്പൈ വൈദ്യനാഥ ഭാഗവതരുടെ ശിഷ്യനും പ്രശസ്ത സംഗീതജ്ഞനുമായിരുന്ന കണ്ണാടി കേശവൻ നമ്പൂതിരിയുടേയും അദിതി അന്തർജനത്തിൻ്റെയും ഇളയ മകനായി കണ്ണൂർ ജില്ലയിലെ പിലാത്തറയ്ക്കടുത്തുള്ള കൈതപ്രം എന്ന ഗ്രാമത്തിൽ 1963 ഏപ്രിൽ 12ന് ജനിച്ചു.
പ്രശസ്ത സംഗീത സംവിധായകനായ കൈതപ്രം ദാമോദരൻ നമ്പൂതിരി ജ്യേഷ്ഠസഹോദരനാണ്.
യോഗാചാര്യനായ വാസുദേവൻ നമ്പൂതിരി, പരേതയായ സരസ്വതി, തങ്കം എന്നിവരാണ് മറ്റ് സഹോദരങ്ങൾ.
മാതമംഗലം ഹൈസ്കൂളിലെ പഠനശേഷം തിരുവനന്തപുരം സ്വാതി തിരുനാൾ സംഗീത കോളേജിൽ നിന്നും ഗാനഭൂഷണം പാസായി.
മാതമംഗലം ഹൈസ്കൂൾ, നീലേശ്വരം രാജാസ് ഹൈസ്കൂൾ എന്നിവിടങ്ങളിൽ സംഗീത അധ്യാപകനായിരുന്നു.
പിന്നീട് പയ്യന്നൂരിൽ ശ്രുതിലയ എന്ന സംഗീത വിദ്യാലയം തുടങ്ങി.
സംഗീതജീവിതം
ജ്യേഷ്ഠനായ കൈതപ്രം ഗാനരചനയും സംഗീതവും നിർവഹിച്ച ദേശാടനം എന്ന ചലച്ചിത്രത്തിനു സഹായ പിന്നണി സംവിധായകനായിട്ടാണ് ചലച്ചിത്ര രംഗത്തേക്കുള്ള വരവ്.
ജയരാജ് സംവിധാനം ചെയ്ത കണ്ണകി എന്ന ചലച്ചിത്രത്തിലൂടെ സ്വതന്ത്ര സംഗീതസംവിധായകനായി.
ഈണമിട്ടത് 23 ചിത്രങ്ങൾക്കും സംഗീതം നൽകിയത് നൂറിൽ താഴെ ഗാനങ്ങൾക്കുമാണ്.
എന്നാൽ അവയിൽ പലതും വൻ ഹിറ്റുകളായി.
സെക്ഷൻ 306 ഐ.പി.സി എന്ന ചിത്രത്തിനു വേണ്ടിയാണ് അവസാനമായി ഈണം നൽകിയത്.
പുരസ്കാരങ്ങൾ മികച്ച പശ്ചാത്തല സംഗീതസംവിധായകൻ( കേരള ഗവണ്മെന്റ് )- കണ്ണകി ( 2001 ) മികച്ച സംഗീത സംവിധായകൻ( ഏഷ്യാനെറ്റ് )- കണ്ണകി ( 2003 )-കരിനീലക്കണ്ണഴകീ എന്ന ഗാനത്തിന്
സംഗീതം നിർവഹിച്ച പ്രധാന ചിത്രങ്ങൾ കണ്ണകി (2001) തിളക്കം ദൈവനാമത്തിൽ ഉള്ളം ഏകാന്തം മദ്ധ്യവേനൽ നീലാംബരി ഓർമ്മ മാത്രം
സ്വകാര്യ ജീവിതം ഭാര്യ:ഗൗരി അന്തർജനം.
മക്കൾ:അദിതി, നർമദ, കേശവ്.
മറ്റ് സഹോദരങ്ങൾ: വാസുദേവൻ നമ്പൂതിരി, സരസ്വതി, തങ്കം
ശ്രദ്ധേയമായ ചലച്ചിത്ര ഗാനങ്ങൾ കരിനീലക്കണ്ണഴകി (കണ്ണകി) ഇനിയൊരു ജന്മമുണ്ടെങ്കിൽ (കണ്ണകി) കയ്യെത്തും ദൂരെ ഒരു കുട്ടിക്കാലം (ഏകാന്തം) നീയൊരു പുഴയായ് (തിളക്കം) എനിക്കൊരു പെണ്ണുണ്ട് (തിളക്കം) ആടെടി ആടാടെടി ആലിലക്കിളിയെ (ഉള്ളം) അവലംബം ↑ "ആ പാട്ടുപുഴ ഒഴുകിത്തീർന്നു; സംഗീതജ്ഞൻ കൈതപ്രം വിശ്വനാഥന് വിട" https://www.manoramaonline.com/news/latest-news/2021/12/29/kaithapram-viswanathan-passed-away.amp.html ↑ "സംഗീത സംവിധായകൻ കൈതപ്രം വിശ്വനാഥൻ അന്തരിച്ചു | Kaithapram Viswanathan | Kaithapram Viswanathan Passed Away | Latest Malayalam News | Kerala News" https://www.mathrubhumi.com/mobile/movies-music/news/music-director-kaithapram-viswanathan-passed-away-1.6311734 ↑ "ചേട്ടന്റെ സഹായിയായി തുടക്കം; കൈതപ്രം വിശ്വനാഥന്റെ പാട്ടുവഴി | Kaithapram Vishwanathan Music Director" https://www.manoramaonline.com/music/music-news/2021/12/29/kaithapram-viswanathan-profile.html ↑ "നീലേശ്വരം പരുവപ്പെടുത്തിയ സംഗീത ജീവിതം" https://www.manoramaonline.com/music/music-news/2021/12/30/musical-journey-of-kaithapram-vishwanathan.amp.html ↑ "കൈതപ്രം വിശ്വനാഥൻ; മലയാളിയുടെ ഹൃദയത്തെ പൂകൊണ്ടു തഴുകിയ സംഗീതജ്ഞൻ" https://www.manoramaonline.com/music/music-news/2021/12/29/kaithapram-viswanathan-life-and-cinema.amp.html ↑ "പാട്ടിൽ നിറഞ്ഞതു നാട്ടുമധുരം" https://www.manoramaonline.com/music/music-news/2021/12/30/memories-of-musician-kaithapram-vishwanathan.amp.html ↑ "കിനാപന്തലിൽ വെറുതേ ആ ഈണങ്ങൾ ഇനിയും പുഴപോലെ തഴുകും! | Kaithapram Viswanathan | Music composer | Kaithapram Viswanathan Hit Songs | Malayalam Movie" https://www.mathrubhumi.com/mobile/movies-music/music/kaithapram-viswanathan-music-composer-hit-songs-1.6311820 ↑ "കൈതപ്രം വിശ്വനാഥൻ വിടരുംമുമ്പേ കൊഴിഞ്ഞുപോയ പ്രതിഭകളിലൊരാൾ: ജയരാജ് | movie director jayaraj | kaithapram viswanathan | Thilakkam movie | Kannaki Movie" https://www.mathrubhumi.com/mobile/movies-music/features/movie-director-jayaraj-about-kaithapram-viswanathan-1.6311779 ↑ "‘വലം കയ്യായിരുന്നു, എന്റെ അനിയൻ’ | Kaithapram Damodaran Namboothiri remembers brother Vishwanathan" https://www.manoramaonline.com/music/music-news/2021/12/30/kaithapram-damodaran-namboothiri-remembers-brother-vishwanathan.html ↑ "ഇനി സരയൂ തീരത്ത് കാണാം...: കൈതപ്രം വിശ്വനാഥന് വിട, സംസ്കാരചടങ്ങുകൾ പൂ‍ർത്തിയായി | cremation of kaithrapam" https://www.asianetnews.com/amp/entertainment-news/cremation-of-kaithrapam-r4x26g പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കൈതപ്രം വിശ്വനാഥൻ
അമാലിയ ലിൻഡെഗ്രെൻ
അമാലിയ ലിൻഡെഗ്രെൻ (ജീവിതകാലം 22 മെയ് 1814 – 27 ഡിസംബർ 1891) ഒരു സ്വീഡിഷ് ചിത്രകാരിയാണ്.
റോയൽ സ്വീഡിഷ് അക്കാദമി ഓഫ് ആർട്സിലെ അംഗമായിരുന്നു അവർ.
ലിൻഡെഗ്രെൻ ജനിച്ചത് സ്റ്റോക്ക്ഹോമിലാണ്.
മൂന്നാമത്തെ വയസിൽ അമ്മയുടെ മരണശേഷം അവർ അനാഥയായിത്തീർന്നു.
അവരുടെ യഥാർത്ഥ പിതാവെന്ന് പ്രസ്താവിക്കപ്പട്ടയാളായായ ബെഞ്ചമിൻ സാൻറലിൻറെ വിധവ അവരെ ദത്തെടുക്കുകയാണുണ്ടായത്.
അപമാനിക്കപ്പെട്ട ചെറുപ്പകാലമായിരുന്നു അവരുടേത്.
അവരുടെ പിന്നീടുള്ള ചിത്രരചനകളിലെ ദുഖിതയായ കൊച്ചുപെൺകുട്ടിയെ വരയ്ക്കുവാനുണ്ടായ പ്രചോദനം ലിൻഡെഗ്രെൻറെ തന്നെ കുട്ടിക്കാലമായിരുന്നുവെന്ന് അനുമാനിക്കപ്പടുന്നു.
ചിത്രശാല Study of a Man in Turkish Dress , 1854 Lovisa (Vilhelmina Fredrika Alexandra Anna Lovisa) , 1828-71, 1859 Söndagsafton i en dalastuga , 1860 Frukosten , 1866 Lovisa of Sweden , 1873 Signe Hebbe , circa 1890 'The last bed of The Little One' Study of a female model
അമാറ്റിഗ്നാക് ദ്വീപ് ഇംഗ്ലീഷ് വിലാസം https://ml.wikipedia.org/wiki/Amatignak_Island class=notpageimage| Location in Alaska അമാറ്റിഗ്നാക് തീരം